stanford-oval/wikipedia huggingface dataset:
เบญจา หลุยเจริญ
คดีความ

เมื่อวันที่ 28 กรกฎาคม 2559 ศาลอาญาแผนกคดีทุจริตและประพฤติมิชอบของเจ้าหน้าที่รัฐ พิพากษาให้เธอมีความผิดฐานร่วมกันเป็นเจ้าพนักงานปฏิบัติหน้าที่ หรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ราชการ ตามประมวลกฎหมายอาญา มาตรา 157 ให้จำคุก 3 ปี จากกรณีนายพานทองแท้ ชินวัตร และ น.ส.พินทองทา ชินวัตร ซื้อหุ้นบริษัทชินคอร์ปอเรชั่น จำกัด (มหาชน) เมื่อปี 2549 ส่งผลให้ราชการเสียหาย ต่อมาเธอได้ยื่นหลักทรัพย์เป็นหนังสือรับรองเพื่อรับการช่วยเหลือเจ้าหน้าที่ที่ต้องหาคดีของกรมสรรพากร มีวงเงินไม่เกิน 4.2 แสนบาท
เมื่อวันที่ 26 ธันวาคม 2562 ศาลอาญาแผนกคดีทุจริตและประพฤติมิชอบกลาง นัดอ่านฏีกา คดีที่ ป.ป.ช. เป็นโจทก์ยื่นฟ้อง โดยที่ศาลฏีกาเห็นว่า การกระทำของจำเลยที่ 1-4 (นางเบญจา หลุยเจริญ จำเลยที่ 1) ในการตอบข้อหารือประเมินภาษี การซื้อขายหุ้นชินคอร์ปฯ ให้กับจำเลยที่ 5 รับทราบนั้น แอบแฝงเจตนาที่จะช่วยให้ นายพานทองแท้ และ น.ส.พินทองทา ไม่ต้องแจ้งรายได้ที่เป็นส่วนต่างการซื้อขายหุ้นที่ราคาต่ำกว่าทุน ซึ่งแนวการตอบข้อหารือนั้นไม่ตรงกับข้อหารือที่กรมสรรพากรเคยวินิจฉัยไว้ ดังนั้น ที่ศาลอุทธรณ์พิพากษาลงโทษ ศาลฎีกาเห็นพ้องด้วย ส่วนที่จำเลยขอให้ลงโทษสถานเบาหรือรอลงอาญา เห็นว่าควรลดโทษให้ 1 ใน 3 พิพากษาแก้ให้จำคุกจำเลยที่ 1-4 สองปี
นางเบญจา หลุยเจริญ ถูกส่งตัวเข้าทัณฑสถานหญิง เมื่อวันที่ 26 ธันวาคม พ.ศ. 2562
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เหรียญจักรพรรดิมาลา (ร.จ.พ.)
ฟุตบอลหญิงชิงแชมป์เอเชีย รุ่นอายุไม่เกิน 17 ปี

ฟุตบอลเอเชียเยาวชนหญิงอายุไม่ 16 ปี (AFC U-16 Women's Championship) เป็นการแข่งขันฟุตบอลหญิงสำหรับผู้เล่นอายุไม่เกิน 16 ปี จัดขึ้นทุก 2 ปี จัดการโดยเอเอฟซี โดย 3 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลโลกหญิงอายุไม่เกิน 17 ปี
เริ่มในปี พ.ศ. 2548 ที่ประเทศเกาหลีใต้ ในชื่อฟุตบอลเอเชียเยาวชนหญิงอายุไม่ 17 ปี แต่ในปี พ.ศ. 2550 ได้มีการเปลี่ยนเป็นสำหรับผู้เล่นอายุไม่เกิน 16 ปี แทน
ผลการแข่งขัน

| ปี (ค> ศ.).ปี (ค.ศ.).2005   รายละเอียด.2007   รายละเอียด.2009   รายละเอียด.2011   รายละเอียด.2013   รายละเอียด.2015   รายละเอียด.2017   รายละเอียด.2019  รายละเอียด | เจ้าภาพ> เจ้าภาพ. เกาหลีใต้. มาเลเซีย. ไทย. จีน. จีน. จีน. ไทย. ไทย |  | ชิงชนะเลิศ> ชนะเลิศ. ญี่ปุ่น. เกาหลีเหนือ. เกาหลีใต้ . ญี่ปุ่น. ญี่ปุ่น. เกาหลีเหนือ. เกาหลีเหนือ. ญี่ปุ่น | ชิงชนะเลิศ> ผลการ แข่งขัน.1–1 (3–1 ลูกโทษ).3–0.4–0.รูปแบบพบกันหมด.1–1 (6–5 ลูกโทษ).1–0.2–0.2-1 | ชิงชนะเลิศ> รองชนะเลิศ. จีน. ญี่ปุ่น. เกาหลีเหนือ. เกาหลีเหนือ. เกาหลีเหนือ. ญี่ปุ่น. เกาหลีใต้. เกาหลีเหนือ |  | ชิงอันดับ> อันดับ 3. ไทย. เกาหลีใต้. ญี่ปุ่น. จีน. จีน. จีน. ญี่ปุ่น. จีน | ชิงอันดับ> ผลการ แข่งขัน.2–1.1–1   (4–2 ลูกโทษ).6–2.รูปแบบพบกันหมด.2–2 (4–2 ลูกโทษ).8–0.1–0.2-1 | ชิงอันดับ> อันดับ 4. เกาหลีใต้. จีน. ออสเตรเลีย. เกาหลีใต้. ไทย. ไทย. จีน. ออสเตรเลีย |
| --- | --- | --- | --- | --- | --- | --- | --- | --- | --- |
| 2022  รายละเอียด |  อินโดนีเซีย | ถูกยกเลิกเนื่องจากการแพร่ระบาดของไวรัสโควิด-19 | ถูกยกเลิกเนื่องจากการแพร่ระบาดของไวรัสโควิด-19 | ถูกยกเลิกเนื่องจากการแพร่ระบาดของไวรัสโควิด-19 | ถูกยกเลิกเนื่องจากการแพร่ระบาดของไวรัสโควิด-19 | ถูกยกเลิกเนื่องจากการแพร่ระบาดของไวรัสโควิด-19 | ถูกยกเลิกเนื่องจากการแพร่ระบาดของไวรัสโควิด-19 | ถูกยกเลิกเนื่องจากการแพร่ระบาดของไวรัสโควิด-19 | ถูกยกเลิกเนื่องจากการแพร่ระบาดของไวรัสโควิด-19 |
| 2024  รายละเอียด |  อินโดนีเซีย |  |  |  |  |  |  |  |  |
ความสำเร็จในการแข่งขัน

| ประเทศ | ชนะเลิศ | รองชนะเลิศ | อันดับสาม | อันดับสี่ | รวม |
| --- | --- | --- | --- | --- | --- |
|  เกาหลีเหนือ | 3 | 3 | 0 | 0 | 6 |
|  ญี่ปุ่น | 3 | 2 | 2 | 0 | 7 |
|  เกาหลีใต้ | 1 | 1 | 1 | 2 | 5 |
|  จีน | 0 | 1 | 3 | 2 | 6 |
|  ไทย | 0 | 0 | 1 | 2 | 3 |
|  ออสเตรเลีย | 0 | 0 | 0 | 1 | 1 |
แหล่งข้อมูลอื่น

| ด ค กฟุตบอลหญิงระหว่างประเทศ |
| --- | --- | --- |
 ฟีฟ่า  ฟุตบอลโลก  โอลิมปิก  Algarve Cup  Cyprus Cup  ฟุตบอลโลก ยู 20  ฟุตบอลโลก ยู 17  อันดับโลก  นักฟุตบอลยอดเยี่ยมแห่งปี  Player of the Century  นักฟุตบอลหญิงยอดเยี่ยม Geography  Teams  Competitions  Federations  Codes 
| เอเชีย |  เอเอฟซี เอเชียนคัพหญิง ยู-19 ยู-16 ยู-14 ภูมิภาค (อาเซียน, ตะวันออก, ใต้, กลาง, ตะวันตก)  |  |
| แอฟริกา |  ซีเอเอฟ หญิงชิงแชมป์ U-20 U-17  |  |
| อเมริกาเหนือ |  คอนคาแคฟ โกลด์คัพหญิง U-20 U-17  |  |
| อเมริกาใต้ |  คอนเมบอล โกปาอเมริกาหญิง U-20 U-17  |  |
| โอเชียเนีย |  โอเอฟซี เนชันส์คัพหญิง U-20 U-17  |  |
| ยุโรป |  ยูฟ่า หญิงชิงแชมป์ U-19 U-17  |  |
| Non-FIFA |  NF-Board Women's Viva World Cup  |  |
| เกมส์ |  ออลแอฟริกาเกมส์  เอเชียนเกมส์  Central America and Caribbean  Central American Games  Pan American Games  Pacific Games  South Asian Games  ซีเกมส์  Universiade  |  |
 ดูเพิ่ม ฟุตบอลทีมชายระหว่างประเทศ 
| ด ค กฟุตบอลเอเชียเยาวชนหญิงอายุไม่เกิน 16 ปี |
| --- | --- |
ทัวร์นาเมนต์:  เกาหลีใต้ 2005  มาเลเซีย 2007  ไทย 2009  จีน 2011  จีน 2013  จีน 2015  ไทย 2017  2019 
รอบคัดเลือก:  2009  2011  2013  2015  2017  2019
นโยบายการคลัง

นโยบายการใช้รายรับและรายจ่ายภาครัฐเพื่อส่งอิทธิพลต่อเศรษฐกิจของประเทศ
ในวิชาเศรษฐศาสตร์และรัฐศาสตร์ นโยบายการคลัง (อังกฤษ: fiscal policy) เป็นการใช้การเก็บรายได้ภาครัฐ (ภาษี) และรายจ่ายภาครัฐเพื่อส่งอิทธิพลต่อเศรษฐกิจของประเทศ การใช้รายได้และรายจ่ายภาครัฐเพื่อให้มีผลต่อตัวแปรเศรษฐกิจมหภาคนั้นพัฒนาขึ้นในช่วงหลังภาวะเศรษฐกิจตกต่ำครั้งใหญ่ เมื่อแนวทางจัดการเศรษฐกิจแบบปล่อยให้ทำไปแต่เดิมเสื่อมความนิยม นโยบายการคลังตั้งอยู่บนทฤษฎีของจอห์น เมย์นาร์ด เคนส์ นักเศรษฐศาสตร์ชาวบริติช ซึ่งมีทฤษฎีว่าการเปลี่ยนแปลงระดับการจัดเก็บภาษีและรายจ่ายของรัฐบาลมีอิทธิพลต่ออุปสงค์มวลรวมและระดับกิจกรรมทางเศรษฐกิจ นโยบายการเงินและการคลังเป็นยุทธศาสตร์สำคัญที่รัฐบาลและธนาคารกลางใช้เพื่อบรรลุวัตถุประสงค์ทางเศรษฐกิจ การใช้นโยบายทั้งสองร่วมกันทำให้องค์การดังกล่าวตั้งเป้าเงินเฟ้อและเพิ่มการจ้างงาน นอกจากนี้ ยังออกแบบมาเพื่อให้ผลิตภัณฑ์มวลรวมในประเทศเติบโตอย่างต่อเนื่องและอัตราว่างงานอยู่ใกล้กับอัตราธรรมชาติร้อยละ 4–5 จึงเป็นการส่อความว่านโยบายการคลังใช้เพื่อรกษาเสถียรภาพทางเศรษฐกิจในห้วงวัฏจักรธุรกิจ
การเปลี่ยนแปลงระดับและองค์ประกอบของการเก็บภาษีอากรและรายจ่ายภาครัฐมีผลต่อตัวแปรเศรษฐกิจมหภาค
อุปสงค์มวลรวมและระดับกิจกรรมทางเศรษฐกิจ
การออมและการลงทุน
การกระจายรายได้
การจัดสรรทรัพยากร
จักรพรรดิหุมายูง

| จักรพรรดิหุมายูง |
| --- | --- |
จักรพรรดิแห่งอินเดีย นะซีร์ อุดดีน มุฮัมมัด ฮุมายูน

จักรพรรดิแห่ง ราชวงศ์โมกุล (ช่วงที่ 1)
ครองราชย์: 26 ธันวาคม ค.ศ. 1530 - 17 พฤษภาคม ค.ศ. 1540
ราชาภิเษก: 30 ธันวาคม ค.ศ. 1530 เมืองอัครา
ก่อนหน้า: สมเด็จพระจักรพรรดิบาบูร์
ถัดไป: สมเด็จพระจักรพรรดิอักบัร
จักรพรรดิแห่ง ราชวงศ์โมกุล (ช่วงที่ 2)
ครองราชย์: 22 กุมภาพันธ์ ค.ศ. 1555 – 17 มกราคม ค.ศ. 1556
ก่อนหน้า: บาบูร์
ถัดไป: อักบัร

ประสูติ: 7 มีนาคม ค.ศ. 1508 เมืองคาบูล
สวรรคต: 17 มกราคม ค.ศ. 1556 เมืองเดลี
มเหสี: เบกา เบกุม มาห์ ชูชัก มิเวห์ จัน ฮามิดา บานุ เบกุม ชาห์ซาดิ กานุม
พระราชบุตร: อะลามัน มีร์ซา อักบาร์ มีร์ซา มูฮัมมัด ฮาคิม อากีกาห์ เบกุม บักชี บานุ เบกุม บักท์ อุน นิสซา เบกุม
นะซีร์ อุดดีน มุฮัมมัด ฮุมายูน
ราชวงศ์: โมกุล
พระราชบิดา: สมเด็จพระจักรพรรดิบาบูร์
พระราชมารดา: พระนางมะฮาม เบกุล
นะซีร์ อุดดีน มุฮัมมัด ฮุมายูน (เปอร์เซีย: نصیر الدین محمد همایون) หรือนิยมเรียกพระนามว่า จักรพรรดิหุมายูง (ฮินดี: हुमायूँ; อูรดู: ہمایوں; ราชสมภพ 7 มีนาคม ค.ศ. 1508 - สวรรคต 17 มกราคม ค.ศ. 1556) เป็นสมเด็จพระจักรพรรดิองค์ที่ 2 แห่งราชวงศ์โมกุล ซึ่งทรงเสด็จขึ้นครองราชย์ต่อจากพระราชบิดา คือสมเด็จพระจักรพรรดิบาบูร์ ซึ่งปกครองอาณาจักรโมกุลอันกว้างขวางที่รวมถึงอัฟกานิสถาน, ปากีสถาน และอินเดียทางตอนเหนือในปัจจุบัน ทรงปกครองจักรวรรดิทั้งหมดสองช่วงคือ  ช่วงแรก ระหว่าง 26 ธันวาคม ค.ศ. 1530 - 17 พฤษภาคม ค.ศ. 1540 และช่วงที่สอง ระหว่าง 22 กุมภาพันธ์ ค.ศ. 1555 จนกระทั่งสวรรคตเมื่อ 17 มกราคม ค.ศ. 1556 ซึ่งคล้ายกับกรณีของพระราชบิดาซึ่งเสียอาณาจักรในช่วงแรกของรัชสมัย แต่ด้วยความช่วยเหลือจากราชวงศ์ซาฟาวิดแห่งเปอร์เซีย พระองค์สามารถเอาชนะกลับคืนได้กว้างขวางกว่าเดิม ในขณะที่สวรรคต จักรวรรดิโมกุลได้ขยายอาณาบริเวณกว่าหนึ่งล้านตารางกิโลเมตร
พระองค์ทรงครองราชย์ต่อจากพระราชบิดาในส่วนของอินเดียเมื่อปีค.ศ. 1530 ในขณะที่พระอนุชาต่างพระมารดา คือ คัมราน มีร์ซา (Kamran Mirza) ได้ปกครองคาบูล และละฮอร์ ซึ่งเป็นจักรวรรดิของพระราชบิดาทางตอนเหนือ สมเด็จพระจักรพรรดิหุมายูงขึ้นครองราชย์ในขณะที่มีพระชนมายุเพียง 22 พระชันษา ซึ่งในขณะนั้นยังไม่ค่อยเจนจัดด้านการปกครองอาณาจักรของพระองค์นัก
พระองค์เสียอาณาจักรโมกุลให้แก่เชอร์ชาห์สุรี (Sher Shah Suri) ขุนนางเชื้อสายอัฟกัน และในภายหลังได้อาณาจักรกลับคืนมาด้วยความช่วยเหลือของราชวงศ์เปอร์เซียในอีก 15 ปีต่อมา โดยหลังจากเสด็จกลับจากลี้ภัยในเปอร์เซียแล้วได้เกณฑ์เหล่าขุนนาง และคหบดีจากเปอร์เซีย ซึ่งเป็นจุดสำคัญที่ทำให้ธรรมเนียมในราชสำนักโมกุลนั้นได้รับอิทธิพลจากราชสำนักเปอร์เซีย รวมทั้งศิลปวัฒนธรรม สถาปัตยกรรม ภาษา และวรรณคดีอีกด้วย นอกจากนี้จะสังเกตได้ว่าในรัชสมัยของพระองค์ หลักศิลาจารึกต่าง ๆ นั้นได้ทำขึ้นเป็นภาษาเปอร์เซีย
ดูเพิ่ม

Begum, Gulbadan (1902). Humayun-nama :The history of Humayun. Royal Asiatic Society. {{cite book}}: ไม่รู้จักพารามิเตอร์ |coauthors= ถูกละเว้น แนะนำ (|author=) (help); Persian and English text
Banerji, S K (1938). Humayun Badshah. Humphrey Milford Oxford University Press.
., Jawhar (fl. 1554) (1832). The Tezkereh Al Vakiāt: Or, Private Memoirs of the Moghul Emperor Humayun. Oriental Translation Fund. {{cite book}}: ไม่รู้จักพารามิเตอร์ |coauthors= ถูกละเว้น แนะนำ (|author=) (help)CS1 maint: numeric names: authors list (ลิงก์)
Cambridge History of India, Vol. III & IV, "Turks and Afghan" and "The Mughal Period". (Cambridge) 1928
Muzaffar Alam & Sanjay Subrahmanyan (Eds.) The Mughal State 1526–1750 (Delhi) 1998
William Irvine The army of the Indian Moghuls. (London) 1902. (Last revised 1985)
Bamber Gasgoigne The Great Moghuls (London) 1971. (Last revised 1987)
Jos Gommans Mughal Warfare (London) 2002
Peter Jackson The Delhi Sultanate. A Political and Military History (Cambridge) 1999
John F. Richards The Mughal Empire (Cambridge) 1993
บทความนี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). สารานุกรมบริตานิกา ค.ศ. 1911 (11 ed.). สำนักพิมพ์มหาวิทยาลัยเคมบริดจ์. {{cite encyclopedia}}: |title= ไม่มีหรือว่างเปล่า (help)
| ก่อนหน้า |  | จักรพรรดิหุมายูง |  | ถัดไป |
| --- | --- | --- | --- | --- |
| สมเด็จพระจักรพรรดิบาบูร์ |  |   จักรพรรดิแห่งจักรวรรดิโมกุล  สมัยที่ 1 (26 ธันวาคม ค.ศ. 1530 - 17 พฤษภาคม ค.ศ. 1540) |  | เชอร์ชาห์สุรี  (ในฐานะ ชาห์แห่งเดลี) |
| มูฮัมมัด อะดิล ชาห์  (ในฐานะ ชาห์แห่งเดลี) |  |   จักรพรรดิแห่งจักรวรรดิโมกุล  สมัยที่ 2 (22 กุมภาพันธ์ ค.ศ. 1555 - 17 มกราคม ค.ศ. 1556) |  | สมเด็จพระจักรพรรดิอักบัร |
การสยบการจราจร

การสยบการจราจร (อังกฤษ: traffic calming) เป็นมาตรการหนึ่ง ซึ่งสามารถช่วยลดจำนวนและความรุนแรงของอุบัติเหตุจราจรและช่วยปรับปรุงสภาพแวดล้อมให้เหมาะกับการอยู่อาศัย การทำงาน และการมาเยี่ยมเยือน โดยเป็นการลดผลกระทบทางลบจากการใช้รถยนต์ที่มีต่อผู้ใช้ถนนอื่นๆ เช่น คนเดินเท้า คนใช้จักรยาน ผู้พิการ และผู้ที่มีที่พักอาศัยและที่ทำงานอยู่ริมถนน
การสยบการจราจรมีวัตถุประสงค์หลักอยู่สองข้อคือ
ลดจำนวนและความรุนแรงของอุบัติเหตุจราจร
ปรับปรุงสภาพแวดล้อม ให้เหมาะสมกับการพักอาศัย การทำงาน และการมาเยี่ยมเยียน
↑  "Wayback Machine" (PDF). kb.psu.ac.th. เก็บ (PDF)จากแหล่งเดิมเมื่อ 2024-07-06. สืบค้นเมื่อ 2025-03-02.
แอตแลนติส

บทความนี้เกี่ยวกับอาณาจักรโบราณ สำหรับความหมายอื่น ดูที่ แอตแลนติส (แก้ความกำกวม)
แผนที่แอตแลนติสของเอธานาเซียส คิร์เชอร์ ซึ่งวางไว้ใจกลางมหาสมุทรแอตแลนติก จากหนังสือ Mundus Subterraneus 1669 ซึ่งตีพิมพ์ในอัมสเตอร์ดัม แผนที่นี้วางแนวทิศใต้ไว้ที่ด้านบน
แอตแลนติส (กรีกโบราณ: Ἀτλαντὶς) คือชื่อในภาษากรีกที่มีความหมายว่า "เกาะแอตลาส" เป็นอาณาจักรในตำนานที่ถูกกล่าวถึงโดยเพลโต ปราชญ์ของกรีกโบราณที่มีอิทธิพลอย่างสูงต่อแนวคิดตะวันตก
กล่าวกันว่าอาณาจักรแอตแลนติส เป็นทวีปทวีปหนึ่งที่อยู่ในมหาสมุทรแอตแลนติก  เป็นที่อยู่อาศัยของพลเมืองผู้ทรงคุณธรรมและเทคโนโลยีที่สูงส่ง กำแพงเมืองเป็นทองคำและวิหารสร้างด้วยเงิน มีอุทยานหย่อนใจ และสนามแข่งม้า ทว่ามันถูกทำลายพังพินาศ ด้วยความพิโรธของเทพเจ้าผู้เนรมิตมันขึ้นมา คำว่า แอตแลนติส มาจากแอตลาสบุตรของโพไซดอน แอตแลนติสอาจอยู่ในทะเลเมดิเตอร์เรเนียน นักประดาน้ำบางคนพบขุมทองบริเวณนั้นนั่นเอง
เพลโต นักปราชญ์ชาวกรีกเขียนไว้เมื่อราว 300 ปีก่อนคริสตกาล ซึ่งยุคของเพลโต ห่างจากยุคของแอตแลนติสราว 9,000 ปี  เพลโตเขียนถึงแอตแลนติสในหนังสือที่ชื่อว่า ทิเมอุส และ ครีทีแอซ โดยอ้างว่า โซลอน รัฐบุรุษคนหนึ่งของกรีกราวยุค 600 ปีก่อนคริสตกาล เป็นผู้นำมาเผยแพร่หลังจากรับทราบเรื่องราวของแอตแลนติสจากนักบวชชาวอียิปต์ท่านหนึ่ง
มีการกล่าวว่า อารยธรรมโบราณหลาย ๆ แห่งของโลก ไม่ว่าจะเป็นอียิปต์ รวมถึงบรรดาวัฒนธรรมเมโสโปเตเมียทั้งหลาย ไปจนถึงวัฒนธรรมโบราณของชนเผ่าอินคา มายา และแอซแต็กในแถบอเมริกากลาง รวมทั้งสิ่งปลูกสร้างที่มหัศจรรย์ ไม่ว่าจะเป็นสโตนเฮนจ์ หรือปิรามิดในดินแดนต่าง ๆ ทั่วโลก ต่างก็เป็นมรดกจากชาวแอตแลนติสทั้งสิ้น และปัจจุบันยังไม่รู้ที่ตั้งของแอตแลนติส
ทฤษฎีแอนตาร์กติกาคือแอตแลนติส

ในหนังสือ แอตแลนติส ดินแดนที่สาบสูญ ได้ระบุไว้ว่า ทวีปแอนตาร์กติกา มีความเป็นไปได้ที่จะเป็นดินแดนที่ตั้งของนครแอตแลนติส เนื่องจากมีการกล่าวไว้ว่า แอตแลนติส เป็นดินแดนที่ล้อมรอบไปด้วยมหาสมุทร และผืนแผ่นดิน ซึ่งเมื่อ 12,000 กว่าปีก่อน บริเวณช่องแคบแบริ่ง เคยเกิดทางเชื่อมต่อระหว่างทวีปเอเชียกับทวีปอเมริกาเหนือ ทวีปแอฟริกาและเอเชียเคยเชื่อมต่อกันมาก่อนที่จะขุดคลองสุเอซขึ้น และก่อนที่จะมีการสำรวจทวีปอเมริกาเหนือและใต้ ทวีปทั้งสองเคยเชื่อมต่อกัน ก่อนที่ชาวสเปนจะทำการขุดคลองปานามา ทำให้ทวีปเอเชีย ยุโรป แอฟริกา อเมริกาเหนือ อเมริกาใต้ และออสเตรเลีย เป็นผืนแผ่นดินเดียวกัน ล้อมรอบทวีปแอนตาร์กติกา ซึ่งเป็น "เกาะสีขาวกลางมหาสมุทร" อันเป็นแอตแลนติสนั่นเอง
ช่วงเวลาที่แอตแลนติสล่มสลาย คือประมาณ 12,000 ปีก่อน ซึ่งเป็นช่วงเวลาที่เปลือกโลกเกิดการเปลี่ยนแปลงครั้งสุดท้าย ซึ่งในช่วงนั้น แกนโลกเอียงไปมาก ทำให้แอนตาร์กติกาเล็ก (ดินแดนขนาดใหญ่ที่ถูกกั้นจากแอนตาร์กติกาใหญ่ด้วยเทือกเขาทรานส์แอนตาร์กติก) ตอนนั้นยังไม่มีน้ำแข็งปกคลุม ด้านตรงข้าม บริเวณมหาสมุทรอาร์กติก ก็ยังไม่มีน้ำแข็งปกคลุม แต่บริเวณตะวันตกของประเทศสหรัฐอเมริกา และแอนตาร์กติกาใหญ่นั้น กลับมีน้ำแข็งปกคลุม จึงเชื่อว่า แอนตาร์กติกาเล็กคือที่ตั้งของแอตแลนติส
คำบอกเล่าของนักบวชอียิปต์ ได้กล่าวถึงร่องรอยของแอตแลนติส ไว้ 16 ประการ แต่ย่อได้ 5 ประการ ดังนี้
ตั้งอยู่ในที่ราบใหญ่
อยู่ใกล้มหาสมุทร
อยู่กึ่งกลางระหว่างระยะทางที่ไกลที่สุดระหว่างทวีป
มุ่งตรงไปยังเกาะ
ล้อมรอบด้วยภูเขา
ซึ่งบริเวณแอนตาร์กติกาเล็ก เมื่อ 12,000 ปีก่อน มีที่ราบถ้าลากจากกึ่งกลางทวีป ไปยังเกาะ จะเป็นเส้นที่ยาวที่สุด มีภูเขาอยู่อีกด้านของแอนตาร์กติกาเล็ก ดังนั้น แอตแลนติสจะต้องอยู่ระหว่างแอนตาร์กติกาเล็กกับเกาะๆ นั้น ซึ่งอยู่ระหว่างแหลมกู๊ดโฮกับแหลมแอนตาร์กติก
บ้างก็เชื่อว่าแอตแลนติส คือ Richat Structure หรือดวงตาของแอฟริกาซึ่งมีเส้นผ่านศูนย์กลาง 40 กิโลเมตรหรือ 25ไมล์ ในบริเวณนั้นยังพบหินมากมาย เช่น หินภูเขาไฟ หินอัคนีแทรกซ้อน หินคาร์บอเนไทต์ และหินคิมเบอร์ไลต์
เพลโตยังกล่าวไว้อีกว่าแอตแลนติสจมลงใต้น้ำในเพียงเวลาแค่วันเดียว และเมื่อหลายคนศึกษาก็พบว่า Richat structure อาจเป็นแอตแลนติส ดินแดนที่สาบสูญด้วยเหตุผลที่ว่าลักษณะของโครงสร้างเป็นวงกลมมีทั้งชั้นนอกและชั้นในเหมือนที่เพลโตกล่าว และยังพบว่าบริเวณนั้นใกล้น้ำที่สุด มีเขาล้อมรอบและบริเวณวงกลมชั้นในดูเหมือนมีสิ่งก่อสร้างตั้งอยู่ บริเวณนั้นเป็นที่สนใจอย่างมากแต่ทั้งนี้ทั้งนั้นบริเวณนั้นไม่สามารถทำการขุดได้ อีกปัจจัยที่ทำให้หลายคนปักใจเชื่อว่าบริเวณนั้นคือแอตแลนติสก็เพราะว่าในเวลาที่ผ่านมาหลายๆอารยธรรรมและสิ่งปลูกสร้างถูกค้นพบในทะเลทรายและอาจจะเป็นไปได้ที่แอตแลนติสอาจจะเป็นหนึ่งในนั้น
รายชื่อโครงการพัฒนาอสังหาริมทรัพย์ในประเทศไทยเรียงตามมูลค่าการลงทุน

บทความนี้รวบรวมรายชื่อโครงการพัฒนาอสังหาริมทรัพย์ในประเทศไทยเรียงตามมูลค่าการลงทุน ณ วันที่เปิดตัวโครงการ
| --- | --- |
ตัวหนา ★: หมายถึงโครงการที่เป็น หรือเคยเป็นโครงการที่มีมูลค่าการลงทุนสูงที่สุดในประเทศไทย ณ วันที่เปิดตัวโครงการ
| อันดับ | ชื่อ | ภาพ | เขต/อำเภอ | จังหวัด | ผู้พัฒนา | งบประมาณ | วันเปิดตัว | วันเปิดบริการ | อ้างอิง |
| --- | --- | --- | --- | --- | --- | --- | --- | --- | --- |
| 1 | ดินแดนสรวงสวรรค์แห่งพระราชา ★ |  | หนองจอก | กรุงเทพมหานคร | บริษัท รอแยล สปอร์ต คอมเพลกซ์ จำกัด ราชตฤณมัยสมาคมแห่งประเทศไทย ในพระบรมราชูปถัมภ์ | 200,000 ล้านบาท | 24 สิงหาคม 2567 |  |  |
| 2 | เดอะ ฟอเรสเทียส์ ★ |  | บางพลี | สมุทรปราการ | บริษัท เอ็มคิวดีซี ทาวน์ รอยัล เพลส จำกัด (ในเครือแมกโนเลีย ควอลิตี้ ดีเวล็อปเม้นต์ คอร์ปอเรชั่น) | 125,000 ล้านบาท |  |  |  |
| 3 | วัน แบงค็อก ★ |  | ปทุมวัน | กรุงเทพมหานคร | บริษัท วัน แบงค็อก จำกัด (บริษัทร่วมทุนระหว่าง เฟรเซอร์ส พร็อพเพอร์ตี้ ลิมิเต็ด และทีซีซี แอสเซ็ทส์ (ประเทศไทย)) | 120,000 ล้านบาท | 3 เมษายน 2560 | 25 ตุลาคม 2567 |  |
| 4 | ไอคอนสยาม ★ |  | คลองสาน | กรุงเทพมหานคร | บริษัท ไอคอนสยาม จำกัด (บริษัทร่วมทุนระหว่างสยามพิวรรธน์ เครือเจริญโภคภัณฑ์ และแมกโนเลีย ควอลิตี้ ดีเวล็อปเม้นต์ คอร์ปอเรชั่น) | 54,000 ล้านบาท | 1 กรกฎาคม 2557 | 9 พฤศจิกายน 2561 |  |
| 5 | ดุสิต เซ็นทรัล พาร์ค |  | ปทุมวัน | กรุงเทพมหานคร | บริษัท วิมานสุริยา จำกัด (บริษัทร่วมทุนระหว่างเครือดุสิตธานี และกลุ่มเซ็นทรัล) | 46,000 ล้านบาท | 1 เมษายน 2562 |  |  |
ดูเพิ่ม

รายชื่ออาคารที่สูงที่สุดในประเทศไทย
คดีดิไอคอนกรุ๊ป

| คดีดิไอคอนกรุ๊ป |
| --- | --- |

งาน ICON EVOLUTION EXPO เมื่อ 19 ธันวาคม พ.ศ. 2566
สาระแห่งคดี
ข้อกล่าวหา: หลอกชักชวนให้ประชาชนมาร่วมลงทุน แต่สุดท้ายกลับไม่ดำเนินการตามที่ตกลงไว้
คู่ความ
จำเลย: บริษัท ดิไอคอนกรุ๊ป จำกัด
ศาล
คดีดิไอคอนกรุ๊ป เป็นคดีพิเศษที่ 115/2567 และ 119/2567 ที่มีหมายจับ ผู้บริหารและพนักงาน บริษัท ดิไอคอนกรุ๊ป จำกัด ในข้อหามีพฤติกรรมหลอกชักชวนให้ประชาชนมาร่วมลงทุน แต่สุดท้ายกลับไม่ดำเนินการตามที่ตกลงไว้ โดย กรรชัย กำเนิดพลอย เริ่มเปิดเผยเรื่องนี้ในช่วงต้นเดือนตุลาคม พ.ศ. 2567
คดีดังกล่าวมีความเกี่ยวข้องกับนักแสดงและผู้มีชื่อเสียงชาวไทยจำนวนหนึ่ง โดยเมื่อวันที่ 16 ตุลาคม พ.ศ. 2567 ศาลได้ออกหมายจับผู้กระทำความผิดในคดีนี้จำนวน 18 คน และตำรวจสามารถจับกุมได้ทั้งหมดในวันเดียวกัน ซึ่งในจำนวนนี้รวมถึง แซม - ยุรนันท์ ภมรมนตรี, มีน - พีชญา วัฒนามนตรี และ กันต์ กันตถาวร โดยทั้งสามมีทนายความมายื่นคำร้องขอปล่อยตัวชั่วคราวพร้อมหลักทรัพย์ แต่ศาลอาญายกคำร้อง อีกทั้งศาลยังไม่อนุญาตให้มีการประกันตัวจำเลยที่เหลือในคดีนี้ทั้งหมดด้วย
หลังเกิดกรณีดังกล่าว ธุรกิจจำนวนหนึ่งได้ชี้แจงว่าไม่มีส่วนเกี่ยวข้องกับดิไอคอนกรุ๊ป อีกทั้งสำนักงานคณะกรรมการคุ้มครองผู้บริโภค ยังมีการพิจารณาเพิกถอนรางวัลที่เคยมอบให้บริษัทดังกล่าวด้วย อย่างไรก็ตาม ละครโทรทัศน์ที่มีผู้ต้องหาในคดีนี้ร่วมแสดง จะยังคงออกอากาศตามเดิม
วันที่ 10 พฤศจิกายน พ.ศ. 2567 สำนักงานตำรวจแห่งชาติ สรุปยอดการแจ้งความว่ามีผู้แจ้งความรวมทั้งสิ้น 10,460 ราย มูลค่าความเสียหาย 3,213 ล้านบาทเศษ
สำนักงานคณะกรรมการป้องกันและปราบปรามการฟอกเงิน มีคำสั่งให้ยึดและอายัดทรัพย์สิน รวมมูลค่าทรัพย์สินที่ยึดหรืออายัดเป็นเงินประมาณ 320,320,308 บาท โดยเป็นทรัพย์สินประเภทหุ้นในบัญชีซื้อขายหลักทรัพย์ หน่วยลงทุน และสินทรัพย์ดิจิตอล จำนวน 26 รายการ และเป็นทรัพย์สินประเภทเงินในบัญชีซื้อชายหลักทรัพย์ ตราสารหนี้ และเงินในบัญชีเงินฝากธนาคาร จำนวน 63 รายการ รวมทรัพย์สินที่ยืดและอายัดทั้งสิ้น 89 รายการ มูลค่าประมาณ 144,275,765 บาท พร้อมดอกผลไว้ชั่วคราวมีกำหนดไม่เกิน 90 วัน ทั้งนี้ รวมทั้ง 4 คำสั่ง
ภูมิหลัง

ดูเพิ่ม: ดิไอคอนกรุ๊ป
บริษัท ดิไอคอนกรุ๊ป จำกัด ก่อตั้งโดย วรัตน์พล วรัทย์วรกุล จดทะเบียนบริษัทเมื่อวันที่ 1 มิถุนายน พ.ศ. 2561 ด้วยทุนจดทะเบียน 1,000,000 บาท มีสำนักงานใหญ่อยู่ในย่านรามอินทรา ดำเนินธุรกิจจัดจำหน่ายสินค้าสุขภาพและความงาม ในช่วง 5 ปีแรก ดิไอคอนกรุ๊ปมีรายได้รวมทั้งหมดมากกว่า 10,000 ล้านบาท โดยครึ่งหนึ่งเป็นรายได้ในปี พ.ศ. 2564 เพียงปีเดียว
บริษัทใช้กลยุทธ์ในการจำหน่ายสินค้าหลายประการ เช่น จำหน่ายสินค้าผ่านตัวแทนจำหน่ายโดยที่ไม่ต้องสต๊อกสินค้าไว้เอง และเปิดสอนการขายออนไลน์ให้แก่ตัวแทนจำหน่ายและผู้ที่สนใจ รวมถึงการนำศิลปิน นักแสดง หรือบุคคลที่มีชื่อเสียงในวงการบันเทิง มาดำรงตำแหน่งต่าง ๆ หรือเป็นพรีเซนเตอร์ให้กับสินค้าในเครือ
เหตุการณ์ > จุดเริ่มต้น

เมื่อวันที่ 7 ตุลาคม พ.ศ. 2567 กรรชัย กำเนิดพลอย ผู้ประกาศข่าวของช่อง 3 เอชดี ได้ระบุในรายการเที่ยงวันทันเหตุการณ์ ในช่วงหนึ่ง เกี่ยวกับบริษัทขายตรงชื่อดัง ที่ใช้ดารานักแสดงที่มีชื่อเสียงของประเทศไทยมาเป็นพรีเซ็นเตอร์ และหลอกชักชวนให้ประชาชนมาร่วมลงทุน แต่สุดท้ายกลับไม่ดำเนินการตามที่ตกลงไว้ ซึ่งเหตุการณ์เกิดขึ้นมาตั้งแต่วันที่ 5 ตุลาคม โดยตนได้พูดคุยกับผู้เสียหายในกรณีนี้และรวบรวมข้อมูลไว้ทั้งหมดแล้ว และต่อมาในวันรุ่งขึ้น (8 ตุลาคม) กรรชัยได้โพสต์ข้อความเพิ่มว่าบริษัทดังกล่าวเริ่มมีพฤติกรรมข่มขู่บุคคลอื่น และพยายามปกป้องพรีเซ็นเตอร์ แต่ไม่ปกป้องผู้เสียหาย ในเวลาต่อมามีผู้เสียหายออกมาแสดงตนและเปิดเผยกระบวนการหลอกลวงนี้เพิ่มขึ้น เช่น คริสโตเฟอร์ เบญจกุล อดีตนักแสดงที่ประสบอุบัติเหตุ ซึ่งเพจเฟซบุ๊กที่โพสต์ในกรณีของคริสโตเฟอร์ได้ระบุคำใบ้เพิ่มผ่านแฮชแท็ก #ขยันผิดที่10ปีก็ไม่รวย ซึ่งเป็นวลียอดนิยมของวรัตน์พลที่เป็นผู้ก่อตั้งดิไอคอนกรุ๊ป
เหตุการณ์ดังกล่าวส่งผลให้ผู้ใช้สื่อสังคมวิพากษ์วิจารณ์ดิไอคอนกรุ๊ปอย่างกว้างขวาง รวมถึงวิพากษ์วิจารณ์ไปยังผู้มีชื่อเสียงที่ดำรงตำแหน่งในดิไอคอนกรุ๊ป เช่น กันต์ กันตถาวร ประธานเจ้าหน้าที่การตลาด, มิน - พีชญา วัฒนามนตรี ประธานเจ้าหน้าที่การสื่อสาร, แซม - ยุรนันท์ ภมรมนตรี ประธานเจ้าหน้าที่การวิจัย หรือพรีเซ็นเตอร์ของสินค้าในเครือ เช่น บอย - ปกรณ์ ฉัตรบริรักษ์, ป้อง - ณวัฒน์ กุลรัตนรักษ์, เวียร์ - ศุกลวัฒน์ คณารศ, โดม - ปกรณ์ ลัม และ พีพี - กฤษฏ์ อำนวยเดชกร เป็นต้น
เหตุการณ์ > การชี้แจงและให้สัมภาษณ์จากผู้ก่อตั้งบริษัท

เมื่อวันที่ 9 ตุลาคม สองวันหลังกรรชัยเปิดเผยพฤติกรรมของดิไอคอนกรุ๊ป วรัตน์พล ผู้ก่อตั้งดิไอคอนกรุ๊ป ได้โพสต์ชี้แจงโดยสรุปว่า ตนดำเนินธุรกิจนี้อย่างถูกต้องและโปร่งใสมาโดยตลอด ส่วนกรณีที่มีผู้เสียหายนั้น ทีมงานของตนตรวจสอบแล้วพบว่าไม่ใช่ตัวแทนจำหน่ายของดิไอคอนกรุ๊ป อย่างไรก็ตาม ตนพร้อมเข้าสู่กระบวนการยุติธรรม และหากตนทำผิดตามที่ถูกกล่าวหาจริง ตนจะยอมรับโทษตามกฎหมายอย่างถึงที่สุด ห้าวันถัดจากนั้นวรัตน์พลได้มาพูดคุยกับผู้เสียหายจากคดีดิไอคอนกรุ๊ปในรายการโหนกระแส และเดอะสแตนดาร์ดนาว ตามลำดับ โดยในรายการโหนกระแส เขาขอโทษผู้เสียหาย และบอกว่าจะ "พยายามรับผิดชอบให้เต็มที่ที่สุด จนกว่าผมจะไม่มีอะไรเหลือ หรือจนกว่าผมจะตาย" และในเดอะสแตนดาร์ดนาว เขาได้ประกาศไม่รับตัวแทนจำหน่ายให้ดิไอคอนกรุ๊ปเพิ่ม
เหตุการณ์ > ความเคลื่อนไหวจากผู้เคยมีส่วนเกี่ยวข้อง > ผู้ดำรงตำแหน่งที่มีชื่อเสียง

เมื่อวันที่ 9 ตุลาคม สองวันหลังกรรชัยเปิดเผยพฤติกรรมของดิไอคอนกรุ๊ป แซม ยุรนันท์ ภมรมนตรี ประธานเจ้าหน้าที่การวิจัย ได้ชี้แจงว่า ตนไม่ได้เข้าประชุมกรรมการ หรือมีส่วนในการกำหนดทิศทางของดิไอคอนกรุ๊ปแต่อย่างใด เนื่องจากวรัตน์พลเป็นกรรมการคนเดียวของดิไอคอนกรุ๊ป แต่หากตำรวจติดต่อมา ตนก็พร้อมที่จะเข้าให้ข้อมูล ต่อมาเมื่อวันที่ 10 ตุลาคม บอย ปกรณ์ ได้ชี้แจงว่าตนทำหน้าที่เพียงเป็นพรีเซ็นเตอร์เท่านั้น ไม่มีตำแหน่งใด ๆ ในดิไอคอนกรุ๊ป ในวันเดียวกัน กันต์ กันตถาวร ประธานเจ้าหน้าที่การตลาด ซึ่งเป็นพิธีกรในช่องเวิร์คพอยท์ ภายใต้สังกัดเวิร์คพอยท์ เอ็นเทอร์เทนเมนท์ ได้ประกาศยุติบทบาทพิธีกรในรายการของเวิร์คพอยท์ทั้งหมดเป็นการชั่วคราว จนกว่าคดีนี้จะมีความชัดเจน อย่างไรก็ตาม แม้ สคบ. จะเตรียมเรียกผู้มีชื่อเสียงที่ดำรงตำแหน่งในดิไอคอนกรุ๊ปทั้ง 3 คนมาให้ข้อมูลในสัปดาห์ถัดไป แต่ในเวลาต่อมา ดิไอคอนกรุ๊ปก็ได้ออกแถลงว่า ทั้ง 3 คนไม่ได้เป็นกรรมการผู้มีอำนาจลงนาม หรือผู้ถือหุ้นของดิไอคอนกรุ๊ปแต่อย่างใด เป็นเพียงผู้ช่วยและทำการตลาดให้สินค้าของดิไอคอนกรุ๊ปเท่านั้น เช่นเดียวกับพรีเซ็นเตอร์อีก 2 คน คือ บอย ที่ดิไอคอนกรุ๊ปก็แถลงว่าเป็นเพียงพรีเซ็นเตอร์เพื่อช่วยทำการตลาดให้สินค้าของดิไอคอนกรุ๊ปเช่นกัน อย่างไรก็ตาม หลังจากนั้น มีผู้มีชื่อเสียงประกาศยุติสัญญารับจ้างในการดำเนินงานกับดิไอคอนกรุ๊ปไปแล้ว 3 คน ดังนี้
บอย ปกรณ์ ประกาศในรายการโหนกระแส เมื่อวันที่ 11 ตุลาคม ขอยุติสัญญาการเป็นพรีเซ็นเตอร์ให้กับสินค้า และคืนเงินค่าจ้างให้ดิไอคอนกรุ๊ป โดยระบุว่าตน "พร้อมอยู่ฝั่งผู้เสียหาย"
มิน พีชญา ประกาศในวันเดียวกัน ขอยุติสัญญาในการร่วมงานกับดิไอคอนกรุ๊ปทั้งหมด โดยระบุว่าตน "เลือกอยู่ข้างประชาชน" เช่นกัน
กันต์ กันตถาวร ประกาศเมื่อวันที่ 12 ตุลาคม ขอยุติสัญญาในการร่วมงานกับดิไอคอนกรุ๊ปทั้งหมด โดยระบุว่า "ทุกอย่างต้องอยู่ในมาตรฐานของความถูกต้อง"
ต่อมาในวันที่ 15 ตุลาคม มีบุคคลเบื้องหลังของดิไอคอนกรุ๊ปเปิดเผยในรายการถกไม่เถียงว่า วรัตน์พลและดิไอคอนกรุ๊ปมีที่ปรึกษาคือบุคคลตัวย่อ ธ. ที่เคยลงสมัครรับเลือกตั้งผู้ว่าราชการกรุงเทพมหานคร และเคยถือหุ้นอยู่ 21% ในดิไอคอนกรุ๊ป ซึ่งต่อมามีการเปิดเผยว่าคือ ธเนตร วงษา สามีของ กบ - อนุสรา จันทรังษี อดีตนางเอกชื่อดังในยุค 80
เหตุการณ์ > ความเคลื่อนไหวจากผู้เคยมีส่วนเกี่ยวข้อง > พระเมธีวชิโรดม

เมื่อวันที่ 11 ตุลาคม มีการเผยแพร่คลิปที่พระเมธีวชิโรดม (วุฒิชัย วชิรเมธี) เคยเทศน์ให้แก่ผู้ดำรงตำแหน่งในดิไอคอนกรุ๊ป สี่วันถัดมา (15 ตุลาคม) พระเมธีวชิโรดมออกประกาศชี้แจงว่าตนเป็นหนึ่งในพระสงฆ์ที่ดิไอคอนกรุ๊ปนิมนต์มาสอนธรรมะและทำบุญถวายสังฆทานเป็นประจำทุกเดือน แต่ขออภัยในหลักการสอนของท่านเอง และดิไอคอนกรุ๊ปก็แถลงขอขมาพระสงฆ์ทุกรูปเช่นเดียวกัน  อย่างไรก็ตาม สองวันถัดมา (17 ตุลาคม) ในรายการโหนกระแส ทนายเดชา กิตติวิทยานันท์ ก็เปิดเผยว่า พบตาลปัตรเป็นตราดิไอคอนกรุ๊ป และมีการบริจาคเงินให้พระเมธีวชิโรดมอย่างน้อย 1,000,000 บาท
ต่อมามีการเปิดเผยคลิปที่พระเมธีวชิโรดมเหน็บแหนมคนไม่มาสัมมนากับดิไอคอนกรุ๊ปว่ามีทัศนคติที่คับแคบและไม่ฉลาด ส่งผลให้ในวันที่ 18 ตุลาคม อำนวยพร มณีวรรณ ได้นำคลิปดังกล่าวประกอบหลักฐานประกอบอื่น ๆ เข้าแจ้งความพระเมธีวชิโรดม ในฐานะเป็นผู้สนับสนุนให้มีการฉ้อโกงประชาชนจากคดีนี้ ด้าน ชูศักดิ์ ศิรินิล รัฐมนตรีประจำสำนักนายกรัฐมนตรี ผู้กำกับดูแลสำนักงานพระพุทธศาสนาแห่งชาติ กล่าวว่า ตนไม่ก้าวล่วงในเรื่องนี้ เพราะเป็นเรื่องของพระสงฆ์ และมอบอำนาจในการพิจารณาให้มหาเถรสมาคม
อย่างไรก็ตาม มีผู้แสดงความเห็นว่า การกระทำของพระเมธีวชิโรดมดังกล่าว อาจไม่เข้าข่ายความผิดฐานสนับสนุนให้มีการฉ้อโกงประชาชน เช่นเดียวกับดาราที่ไปเป็นพรีเซ็นเตอร์แต่มิได้เป็นผู้บริหารของดิไอคอนกรุ๊ป